open-index/open-wikipedia-markdown huggingface dataset:
Յոհան Ագրել

**Յոհան Ագրել**  (, ), շվեդ և գերմանացի ջութակահար, դաշնակահար, դիրիժոր և կոմպոզիտոր։

## Կենսագրություն
Յոհան Ագրելը ծնվել է 1701 թվականի փետրվարի 1-ին, Լյոթ քաղաքում (Արևելյան Գետալանդ)։ Նա կրթություն է ստացել Ուփսալա քաղաքում, այնուհետև մեկնել է Անգլիա, Ֆրանսիա, Իտալիա և այլ երկրներ։

1723֊1746 թվականներին նա եղել է պալատական ջութակահար Կասել քաղաքում, որտեղ նա ձեռք է բերել դաշնակահարի համբավ։ 1746 թվականից Նյուրնբերգում եղել է կապելմայստեր։

Նրան են պատկանում մի շարք հայտնի ստեղծագործություններ (սիմֆոնիաներ, համերգներ, սոնատներ և այլն), որոնց ժողովածուն լույս է տեսել Նյուրնբերգում։ Նրա գրած որոշ ստեղծագործությունների ձեռագիր տարբերակը պահպանվում է։

Երիտասարդ տարիներին Ագրելլայի երաժշտության վրա մեծ ազդեցություն է ունեցել ժամանակակից իտալական 0երաժշտությունը, մասնավորապես՝ Անտոնիո Վիվալդիի։

Յոհան Ագրելը մահացել է 1765 թվականի հունվարի 19-ին Նյուրնբերգ քաղաքում։

## Գրականություն
*Agrell, Johann // Allgemeine Deutsche Biographie

## Ծանոթագրություններ

## Արտաքին հղումներ
* Page consacrée à la famille Agrell
*The Agrell family's homepage
* SWEDISH MUSICAL HERITAGE Johan Agrell (1701−1765)
*Sinfonia à 6 B-flat major op 1:4
*Sinfonia a 8 in D major
*Sinfonia a 6 F major
*Concert for harpsichord, flute or violin and string orchestra in G major Concerto, opus IV no. 3

Կատեգորիա:Գերմանացի դաշնակահարներ
Կատեգորիա:Գերմանացի դիրիժորներ
Կատեգորիա:Գերմանացի կոմպոզիտորներ
Կատեգորիա:Գերմանացի ջութակահարներ
Կատեգորիա:Շվեդ դաշնակահարներ
Կատեգորիա:Շվեդ դիրիժորներ
Կատեգորիա:Շվեդ երաժիշտներ
Կատեգորիա:Շվեդ կոմպոզիտորներ
Քեթրին Մեդոքս Բրաուն

**Քեթրին Մեդոքս Բրաուն** (, ), առավել հայտնի է որպես **Քեթի**, Ֆորդ Մեդոքս Բրաունի և Էմմա Հիլլի առաջին զավակը, Պրեռաֆայելիտներին առնչվող նկարչուհի և բնորդուհի։ Ամուսնացել է գրող Ֆրենսիս Հյուֆերի հետ։

## Կենսագրություն
### Վաղ տարիներ
Ծնվել է 1850 թվականին նոյեմբերի 11-ին, Լոնդոնում, Ֆորդ Մեդոքս Բրաունի և Էմմա Մաթիլդա Հիլլի ընտանիքում։ Քեթրինն անվանակոչվել է Էմմայի մոր պատվին։ Էմման և Քեթրինը որպես մայր և երեխա կեցվածք են ընդունել «Սիրունիկ գառնուկներ» նկարի համար։ Քեթրինի ծնողներն ամուսնացել են 1853 թվականին։
### Ամուսնություն և ընտանիք
Քեթրինն ամուսնացել է Ֆրենսիս Հյուֆերի հետ 1872 թվականի սեպտեմբերի 3-ին։ Նրանք ունեցել են երկու որդի՝ Ֆորդ Մեդոքս Ֆորդը 1873 թվականին և Օլիվեր Մեդոքս Հյուֆերը, երկուսն էլ դարձել են գրող։ Նրանց դուստրը՝ Ջուլիետ Քեթրին Էմման, ամուսնացել է ռուս հեղափոխական լրագրող Դավիթ Սոսկիսի հետ, որից ունեցել է որդի՝ Ֆրանկ Սոսկիսը, որը դարձել է իրավաբան։

Էմման 1890 թվականին սեպտեմբերին իր մահից հետո Քեթրինին է թողել իր ողջ ժառանգությունը։ Ֆրենսիս Հյուֆերը մահացել է 1899 թվականի հունվարին։
### Նկարչական գործունեություն
Քեթրինն սկսել է նկարել իր խորթ քրոջ՝ Լյուսի Մեդոքս Բրաունի հետ՝ որպես մոդել և օգնական աշխատելով իրենց հոր մոտ։ Մյուս կին Պրեռաֆայելիտների՝ Ջորջիանա Բըրն-Ջոնսի, Թոմաս Սեդոնի քրոջ և Մարիա Սպարտալի Սթիլմանի հետ դասեր է ստացել նույն ստուդիայում։

## Ծանոթագրություններ

## Գրականություն
* http://www.preraphaelites.org/the-collection/artist-biography/catherine-madox-brown/  Birmingham Museums & Art Gallery, *Catherine Madox Brown*
* Thirlwell, Angela, *Into The Frame: The Four Loves of Ford Madox Brown* (London: Chatto & Windus, 2010)
*---., *William and Lucy: The Other Rossettis*. (New Haven/London: Yale University Press, 2003), 
* Marsh, Jan and Nunn, Pamela Gerrish, *Women Artists and the Pre-Raphaelite Movement* (London: Virago, 1989)
* Marsh, Jan, *Pre-Raphaelite Sisterhood,* (London: Quartet, 1985)
* Roe, Dinah *The Rossettis in Wonderland. A Victorian Family History*(London: Haus Publishing, 2011), 
* Gaze, Delia, *Dictionary of Women Artists, Volume 1* (London: Routledge, 1997) 
* https://books.google.com/books?id=_JVbv4v1eNEC&lpg=PR28&ots=GNksnQKiSK&dq=this%20change%20in%20my%20relation%20of%20affections%20and%20home-life%20rossetti&pg=PR28#v=onepage&q=this%20change%20in%20my%20relation%20of%20affections%20and%20home-life%20rossetti&f=false Peattie, Roger W., *Selected Letters of William Michael Rossetti* (University Park: Pennsylvania State University Press, 1990)
* Treuherz, Julian, *Ford Madox Brown: Pre-Raphaelite Pioneer* (London: Philip Wilson Publishers, 2011) 

Կատեգորիա:Անգլիացի նկարչուհիներ
Կատեգորիա:19-րդ դարի անգլիացի նկարիչներ
Կատեգորիա:Կին արվեստագետներ
Կատեգորիա:Պրեռաֆայելիտների բնորդուհիներ
Անցած օրեր

**«Անցած օրեր»** (), խորհրդային գունավոր գեղարվեստական ֆիլմ, որը նկարահանել է ռեժիսոր Յուլդաշ Ագզամովն «Ուզբեկֆիլմ» կինոստուդիայում 1969 թվականին։ Գրող Աբդուլա Կադիրիի համանուն առաջին ուզբեկական վեպի էկրանավորումն է։

Ֆիլմի պրեմիերան տեղի է ունեցել 1970 թվականի մայիսի 11-ին։

## Սյուժե
Ֆիլմի գործողությունները տեղի են ունենում 19-րդ դարի կեսերին Տաշքենդում և ներկայացնում են ուզբեկ ժողովրդի պատմության կարևորագույն ժամանակահատվածներից մեկը․ իշխանության համար տեղի տիրակալների պայքարի ֆոնին ծավալվում է Կումյուշի և Աթաբեկի սերը։

Ֆիլմը պատմում է սիրահարների դրամատիկ պատմությունը, երբ տեղի ֆեոդալները ձգտում են տիրապետության։

## Դերերում
* Ուլմաս Ալիխոջաև – *Աթաբեկ (կրկնօրինակել է Վլադիմիր Գուսևը)
* Գուլչեխրա Ջամիլովա – *Կումյուշ (կրկնօրինակել է Ալլա Բուդնիցկայան)
* Աբբաս Բակիրով – *Յուսուֆբեկ Խոջի (կրկնօրինակել է Կոնստանտին Տիտովը)
* Մարիամ Յակուբովա – *Ուզբեկ-օյիմ (կրկնօրինակել է Մարինա Գավրիլկոն)
* Ռազակ Խամրաև – *Միրզա Կարիմ Կուտիդոր (կրկնօրինակել է Ալեքսեյ Ալեքսեևը)
* Ա. Մուրատովա – *Օֆտոբ օյիմ (կրկնօրինակել է Վալենտինա Սերովան)
* Խաբիբ Նարիմանով – *Հասանալի (կրկնօրինակել է Յուրի Լեոնիդովը)
* Գուլչեխրա Սագդուլաևա – *Զայնաբ
* Նաբի Ռահիմով – *Ուստա Ալիմ
* Համզա Ումարով – *Համիդ
* Ջավլոն Խամրայև – *Սադիկ
* Ռախիմ Պիրմուխամեդով – *կուրբաշի
* Թեմուրմալիկ Յունուսով – *Խուդոյարհան
* Սագատ Թալիպով – *Մուսուլմանկուլ
* Յակուբ Ախմեդով – *Ազիզբեկ
* Մ. Ռախմատուլաևա – *Ժաննատ
* Բախտիյար Իխտիյարով – *տիկնիկագործ
* Միրզա Դադաբաև – *էպիզոդ
* Մուհամեդ Ահմեդով – *էպիզոդ
* [[Լյութֆի Սարիմսակովա]] – *էպիզոդ
* Տուրսուն Մահմուդով – *էպիզոդ
* Յուլդաշ Աղզամով – *էպիզոդ
* Ուլուգբեկ Աբդուլլաև – *էպիզոդ
* Ռաուֆ Բալտաև – *էպիզոդ (լուսագրերում նշված չէ)
* Մաշրաբ Յունուսով – *դասախոս (լուսագրերում նշված չէ)
* Մաքսուդ Աթաբաև – *էպիզոդ (լուսագրերում նշված չէ)
* Մուկամբար Ռախիմովա – *Կումյուշի ընկերուհին (լուսագրերում նշված չէ)
* Ֆարհադ Հայդարով – *Միրշաբ (լուսագրերում նշված չէ)

## Նկարահանող խումբ
* Սցենարիստ՝ Սաբիր Մուհամեդով
* Օպերատորներ՝ Միխայիլ Կրասնյանսկի, Անվար Մուկարամով
* Նկարիչ՝ Վալենտին Սինիչենկո 
* Կոմպոզիտոր՝ Մանաս (Մինասայ) Լևիև 
* Ռեժիսորի օգնականներ՝ Ս. Սաիդով, Բ. Խուժաև 
* Օպերատորի օգնականներ՝ Գ. Սենչիլո, Ն. Խմարա 
* Նկարիչ-դեկորատոր՝ Վ. Կիսելյով 
* Նկարիչ-դիմահարդար՝ Խ․ Տոժիև
* Մոնտաժող՝ Վ. Մակարովա 
* Խմբագիր՝ Կ. Դիմովա 
* Ռեժիսորի ասիստենտներ՝ Կ. Խալիլով, Խ. Վահիդով 
* Նկարչի օգնականներ՝ Վ. Ռեյխ, Ի. Գամբուրգսկայա
* Դիրիժոր՝ Դ. Զաքիրով 
* Տնօրեն՝ Յու․ Գանիև

## Ծանոթագրություններ

## Արտաքին հղումներ
* 

Կատեգորիա:Խորհրդային ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:1969 ֆիլմեր
Կատեգորիա:Խորհրդային պատմական ֆիլմեր
Կատեգորիա:Վեպերի էկրանավորումներ
Կատեգորիա:Խորհրդային դրամա ֆիլմեր
Կատեգորիա:1960-ականների խորհրդային ֆիլմեր
Կատեգորիա:Խորհրդային մելոդրամա ֆիլմեր
Էմետոֆոբիա

**Էմետոֆոբիա** (), ազդեցիկ վախ փսխումից։ Այս հատուկ ֆոբիան կարող է ներառել նաև ենթակատեգորիաներ, որոնք որոշակի իրավիճակներում անհանգստություն են առաջացնում, ներառյալ՝ հասարակական վայրերում փսխելու վախը, փսխումը տեսնելու վախը, փսխման հետևանքները դիտելը կամ սրտխառնոցի վախը։

Էմետոֆոբիան կլինիկորեն համարվում է «խուսափողական դժվարություն», քանի որ դրա վերաբերյալ սահմանափակ հետազոտություններ են կատարվել։ Էմետոֆոբիան քիչ ուշադրության է արժանացել՝ համեմատած այլ իռացիոնալ վախերի հետ։ Այն չի սահմանափակվում տարիքային կատեգորիայով. էմետոֆոբիայի դեպքեր կարելի է նկատել մանկության, պատանեկության և չափահասության տարիքում։

## Ստուգաբանություն և կանխորոշում
Էմետոֆոբիա բառի արմատը ծագել է հին հունարեն ἔμετος (émetos) բառից, որը նշանակում է «փսխում»։ Երկրորդ արմատը «-*ֆոբիա*» (, ) նշանակում է «չափազանց, սովորաբար անբացատրելի վախ որոշակի առարկայի, առարկաների դասի կամ իրավիճակների նկատմամբ»։

Հազվադեպ չէ, երբ էմետոֆոբիա ունեցող մարդիկ խոսում են փսխման մասին, որը կապված է տրավմատիկ իրադարձության հետ, ինչպիսին է սուր գաստրոէնտերիտը կամ հասարակական վայրում ակամայից փսխումը․ այս ամենը նպաստում է էմետոֆոբիայի զարգացմանը։

## Պատճառներ
Գիտական հանրության մեջ մեծ համոզմունք կա, որ էմետոֆոբիայի կոնկրետ պատճառ չկա։ Մանկության տարիներին ֆիզիկական կամ սեռական բռնության զոհերը, ինչպես նաև այն մարդիկ, ովքեր փորձում են ամեն կերպ վերահսկել իրենց և իրենց շրջապատը, կարող են տառապել էմետոֆոբիայից, իսկ փսխումը դժվար է, երբեմն նույնիսկ անհնար է վերահսկել։

## Էմետոֆոբիա ունեցող հայտնի մարդիկ
* Դենիզ Ռիչարդս
* Էշլի Բենսոն

## Տես նաև
* Ֆոբիաների ցանկ
* Միզոֆոբիա
* Անտրապոֆոբիա
* Նյարդային անորեքսիա
* Ֆարմակոֆոբիա

## Ծանոթագրություններ

Կատեգորիա:Ֆոբիաներ
Ջոնաթան Գրուբեր

**Ջոնաթան Հոլմս Գրուբեր** (, ), տնտեսագետ,  Տնտեսական հետազոտությունների ազգային բյուրոյի Առողջապահության ծրագրի տնօրեն և անդամ, Մասաչուսեթս ինստիտուտի պրոֆեսոր, *Հանրային տնտեսագիտության հանդես* և Առողջապահության տնտեսագիտության ամսագրերի ասոցացված խմբագիր, Մասաչուսեթսի առողջապահական բարեփոխումների առանցքային ճարտարապետներից մեկը, Էկոնոմետրիկ ընկերության անդամ, ԱՄՆ առողջապահության և հիվանդների պաշտպանության բարեփոխում ծրագրի համահեղինակ (2016)։

## Կենսագրություն
### Վաղ կյանք
Ջոնաթան Գրուբերը ծնվել է 1965 թվականի սեպտեմբերի 30-ին։ Նրա հայրը *Մարտին Ջեյ Գրուբերն* էր, իսկ մայրը՝ *Էլլի Գրուբերը*։ Գրուբերի հայրը Նյու Յորքի համալսարանի *Սթերն* բիզնեսի դպրոցի ֆինանսների պատվավոր պրոֆեսոր էր, որտեղ դասավանդել է ավելի քան 40 տարի։ Ջոնաթան Գրուբերը մեծացել է Նյու Ջերսի նահանգի Ռիջվուդ արվարձանում։ Նա 1987 թվականին ավարտել է Մասաչուսեթսի տեխնոլոգիական ինստիտուտի տնտեսագիտության բակալավրիատը։ Սովորել է նաև Հարվարդի համալսարանում։ Նա ունի 3 երեխա՝ Ռեյչել Գրուբերը, Ջեք Գրուբերը և Ավա Գրուբերը։

## Գործունեություն
Գրուբերն իր գործունեությունը սկսել է որպես տնտեսագիտության ասիստենտ Մասաչուսեթսի տեխնոլոգիական ինստիտուտում 1992 թվականին։ Նա նաև գիտաշխատող էր Տնտեսական հետազոտությունների ազգային բյուրոյում։ Գրուբերի հետազոտությունը կենտրոնացել է հանրային ֆինանսների և առողջապահական տնտեսագիտության վրա։ Նա հրապարակել է ավելի քան 150 գիտահետազոտական հոդված և ձեռք է բերել վեց հետազոտական հատորների խմբագրում։ 2006 թվականին նա արժանացել է Առողջապահության տնտեսագետների ամերիկյան միության անդրանիկ շքանշանին՝ 40 տարեկանից ցածր ազգի լավագույն առողջապահական տնտեսագետի համար։ Գրուբերը ներգրավվել է նաև *Մատչելի խնամքի մասին օրենքի և հիվանդների պաշտպանության մասին* օրենքի ստեղծմանը։ Նա սերտորեն համագործակցել է Օբամայի վարչակազմի և Կոնգրեսի հետ՝ որպես տեխնիկական խորհրդատու։ 2009 թվականին նա ընտրվել է Ամերիկյան տնտեսական ասոցիացիայի գործադիր կոմիտեի անդամ։

## Աշխատանքներ
* 
** 
** 
* 
* 

## Գրականություն
* 

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի տնտեսագետներ
Կատեգորիա:Գիտնականներ այբբենական կարգով
Բոյան Ադամի

**Բոյան Ադամիչ** (, ), սլովենացի և հարավսլավացի կոմպոզիտոր, դիրիժոր, դաշնակահար, ջազմեն։

## Կենսագրություն
13 տարեկանից սովորել է երաժշտական միջնակարգ դպրոցում։ 1941 թվականին ավարտել է Լյուբլյանայի երաժշտական ակադեմիայի դաշնամուրի բաժինը՝ Յանկո Ռավնիկայի ղեկավարությամբ։

Ստեղծագործական գործունեությունը սկսել է 1933 թվականին։ 1930-ականներին հիմնադրել է «Բրոդվեյ» երաժշտական խումբը։ Երկրորդ համաշխարհային պատերազմի ժամանակ դարձել է պարտիզան։ Անդամակցել է Հարավսլավիայի ժողովրդական-ազատագրական բանակին։

Պատերազմից հետո ստեղծել է անսամբլ և ղեկավարել այն մինչև 1960-ականների սկիզբը։ Երգչախումբը հաջողությամբ ելույթ է ունեցել Լյուբլյանայի ռադիոյով։

Եղել է ակտիվ ջազ երաժիշտ, հետագայում զբաղվել է կոմպոզիտորական գործունեությամբ։

Ստեղծել է դասական, փոփ, ջազ և երաժշտություններ, հանդիսանում է մոտ 200 հեռուստատեսաֆիլմի հեղինակ։ Բոյան Ադամիչը նաև  շանսոն, հոգևոր, կամերային երաժշտությունների, սիմֆոնիկ ստեղծագործությունների հեղինակ է։
Առաջին անգամ կինոյում հանդես է եկել 1952 թվականին («Ամեն ինչ ծովում»)։

Արժանացել է «Ազատության շքանշանի», «Ֆրանց Պրեշերնի անվան մրցանակի»։ 1957 թվականին Բոյան Ադամիչը Պուլայի կինոփառատոնում արժանացել է ոսկե մեդալի՝ «Ֆանտաստիկ բալլադ» կարճամետրաժ ֆիլմի համար։

Բոյան Ադամիչը մահացել է 1995 թվականին, Լյուբլյանայում։

## Ծանոթագրություններ

## Արտաքին հղումներ
* His official site (in English)
* Rajko Muršič: Slovene Popular Music between the Global Market and Local Consumption
* 

Կատեգորիա:Երկրորդ համաշխարհային պատերազմի մասնակիցներ
Կատեգորիա:Պարտիզաններ
Կադուսիներ

**Կատիշներ**, հունարեն արտասանությամբ՝ **կադուսիներ** (), հնագույն իրանական ցեղ։ Ապրել են Կասպից ծովի հարավ-արևմուտքում գտնվող լեռներում՝ Ատրպատականի սահմանին, Գեղայքում և հայոց Փայտակարան նահանգից և Մարդպետական իշխանությունից հարավ (ժամանակակից Իրանական Ադրբեջանի և Գիլանի շրջանում).

Միքայել Մորոնին հավաքել է կադուսացիների մասին հետևյալ տեղեկությունները. թշնամանք արաբների հետ, Կավադի (Քուբադի) օրոք նրանք հարձակվեցին Նիսիբիա քաղաքի վրա, իսկ 578-ին Սասանյանների բանակում կային քադիշայ–քրիստոնյաներ։

Կադուսիները իրանական քոչվոր ցեղեր էին լեռնային երկրում, որը գտնվում է հյուսիսային Մեդիա և Կասպից ծովի հարավային ափերի միջև։ Քանի որ դրանք հիշատակված չեն ոչ մի հին պարսկական աղբյուրում, մենք չենք կարող որևէ հայտարարություն անել նրանց անվան ծագման մասին կամ նույնիսկ ասել, թե որ սատրապին են պատկանում։ Քսենոփոնը նրանց Մեդիայի և Հայաստանի հետ միասին վերագրում է Թանաոքսարի կալվածքներին։ Մյուս կողմից, Քլինկոտը կարծում է, որ անեկդոտային ապացույցները վկայում են այն մասին, որ կադուսացիները, որպես կիսաինքնավար ժողովուրդներ, փաստացի կառավարվում էին երկու թագավորների կողմից, և որ նրանց ղեկավարում էին Հայաստանի սատրապները, ի թիվս այլ Տիրիբազների։ Հունական և լատիներեն աղբյուրներում նրանք նկարագրված են որպես պատերազմող ժողովուրդ, որը, ինչպես ասում են, գյուղատնտեսություն չունի։ Բացի այդ, ըստ Ստրաբոնի, նրանք հիանալի նիզականետներ և հետևակայիններ էին։ Ստրաբոնի այս գրառումը կադուսացիների կռվի ոճի մասին համահունչ է Քսենոփոնի նկարագրությանը։ Ակնհայտ է, որ կադուսիները հաճախ չէին շփվում Աքեմենյան կենտրոնական իշխանության հետ։ Մենք գիտենք Դարեհ II-ի արշավանքի մասին հյուսիսային այս ցեղերի դեմ իր թագավորության վերջում, հավանաբար մոտ 405 թվականին։ Այս արշավը կարող էր հաջողված լինել, եթե Պլուտարքոսը նրանց կռվեր թագավորի կողմից Կունաքսում։ Ինքը՝ Արտաշես II-ը, թվում է, թե մոտ 385/84 թվականներին կադուսացիների դեմ արշավ է ղեկավարել, որն ավարտվել է գրեթե աղետով։ Միայն Արտաշես III Օխը, ըստ երևույթին, որոշակի հաջողությունների հասավ ցեղերի այս խմբի դեմ պայքարում միանալուց անմիջապես հետո; Ամեն դեպքում, կադուսիները ներկա են Գավգամելայի ճակատամարտին պարսկական կողմում։ Պարթեւների արշավանքի ժամանակ նույնիսկ Մարկոս Անտոնին ստիպված էր ծանր կռվել կադուսացիների հետ։

## Ծանոթագրություններ

Կատեգորիա:Հին ազգեր
Բորկա Յոսիֆովսկա

**Բորկա Դրագոյեվիչ Յոսիֆովսկա** (, , , ), Հյուսիսային մակեդոնացի հնագետ, թանգարանի համադրող, դրամագետ և բանասեր։ Սկոպիեի Սրբոց Կիրիլի և Մեթոդիոսի համալսարանի դասական բանասիրության պրոֆեսոր։ Նա հիմնականում ուսումնասիրել է Մակեդոնիայի շրջանի դասական հնաբանությունը։

## Կենսագրություն
thumb|20030530420DR Ալցելլա (Նոսսեն) Կլոսթեր Լապիդարիում
Բորկա Դրագոևիչ Յոսիֆովսկան ծնվել է 1910 թվականին բոսնիական *Գորնիա Սրբիցա* գյուղում, որն այն ժամանակ Ավստրո-Հունգարիայի կազմում էր։ 1934 թվականին ավարտել է Բելգրադի համալսարանի փիլիսոփայության ֆակուլտետի դասական բանասիրության և հնագիտության բաժինը։ 1948-1958 թվականներին աշխատել է որպես համադրող Հյուսիսային Մակեդոնիայի հնագիտական թանգարանում Սկոպիեում, որտեղ 1956 թվականին ղեկավարել է թանգարանի լապիդարիումը : Նա Հյուսիսային Մակեդոնիայում լատիներենի առաջին դասագրքի հեղինակն էր։ 
Բորկա Յոսիֆովսկան նշանակվել է լատիներենի ուսուցչուհի *Սկոպիեի Սուրբ Կիրիլի և Մեթոդիոսի համալսարանի* դասական բանասիրության ամբիոնում, որտեղ աշխատել է մինչև 1976 թվականը։ Նա դասախոսից դարձել է ավագ դասախոս 1969 թվականին, իսկ 1974 թվականին՝ դոցենտ։

## Գործունեություն
Դրագոևիչ Յոսիֆովսկան պեղումներ և հետազոտություններ է իրականացրել Հարավսլավիայի Մակեդոնիայի մի շարք վայրերում։ Դրանք ներառում են մի շարք բաղաքներ, որոնցից են Իսար Մարվինչին, Դրաչևոն, Ժիվոյնոն, Ստոբին, Սկուպին և այլ քաղաքներ 1961 թվականին նա ղեկավարել է Իսար Մարվինչիի առաջին պեղումների խումբը։ Պեղումների ընթացքում թիմը հայտնաբերել է տաճար, ջրանցույց և տապանաքար, որտեղ պատկերված է մակեդոնական վահանը ձեռքին զինվոր:: Նա նաև ուսումնասիրել է Պետրալիսի գանձը, որը բաղկացած է 377 նումիուսից, որը հայտնաբերվել է 1950 թվականին Կրիվա Պալանկայի մոտ։:

Եղել է հին արձանագրությունների և *Քարտեզ Հռոմեական կայսրության* հրատարակման խմբագրական խորհուրդների անդամ։ 1982 թվականին նա հրապարակեց հնագիտական զեկույցներ Գորնո-Սոնիե բլրի ամրոցի վերաբերյալ։

## Նշումներ

## Հավաքական աշխատանքներ
* «Vodič niz lapidarium» (1961)
* «Prilog lokalizovanju grada Argosa u Peoniji» (1965)
* «Inscriptions de la Mésie Supérieure», vol. I (1976)
* «Inscriptions de la Mésie Supérieure», vol. VI (1984)
* «Depo folesa iz s. Petralice (Makedonija)» (1990):

## Պատկերասրահ

Պատկեր:MAKEDONIA Isar-Marvonci.jpg|Մակեդոնիա Իսմերվենք
Պատկեր:Stobi Baptisterium mosaics.jpg|Ստոբի մկրտարանի խճանկարներ
Պատկեր:Skupi (Colonia Flavia Scupinorum) - by Pudelek 4.JPG|Խումբ (Colonia Flavia Scupinorum) - Պուդելեկ 4


## Գրականություն
* Стоби — Водич низ Стоби, Скопје, 1953;
* Водич низ лапидариум, Скопје, 1961;
* Inscription de la Mesie Superior, Vol. VI (Scupi et la region de Kumanovo), Beograd, 1982.

## Ծանոթագրություններ

Կատեգորիա:Բանասիրական գիտությունների դոկտորներ
Կատեգորիա:Կին բանասերներ
Կատեգորիա:Հյուսիսային Մակեդոնիայի բանասերներ
Կատեգորիա:Երկարակյացներ
Մարիա Բրաբանտացի

**Մարիա Բրաբանտացի** (, , ), Բրաբանտի դուքս Հենրիխ III-ի և Ադելաիդա Բուրգունդացու դուստրը, Ֆրանսիայի թագավոր Ֆիլիպ III Համարձակի կինը, Ֆրանսիայի թագուհին 1274-1285 թվականներին։

## Կենսագրություն
Մարիան ծնվել է 1254 թվականի մայիսի 13-ին Լյովենում։ Նա Բրաբանտի և Ստորին Լոթարինգիայի դուքս Հենրի III Բարեսրտի և նրա կնոջ՝ Ադելաիդա Բուրգունդացու միակ դուստրն էր։ Նրանից բացի ընտանիքն ուներ երեք որդի՝ Հենրին, Ժանն ու Գոդֆրիդը։

1274 թվականի օգոստոսի 21-ին Վինսենում Բրաբանտի Մարիամի և Ֆրանսիայի թագավոր Ֆիլիպ III-ի միջև կնքվեց ամուսնական պայմանագիր։ 1275 թվականի հունիսի 24-ին Մարիան թագադրվեց Փարիզի Սենտ Շապել սուրբ մատուռում ։ Թագավորի համար սա երկրորդ ամուսնությունն էր։  Իզաբելլա Արագոնցու հետ առաջին ամուսնությունից  նա ունեցել է երեք որդի։
Մերին և Ֆիլիպը երեք երեխա ունեին.

* Լյուդովիկոս (1276-1319)
* Բլանկա (1278-1305)
* Մարգարիտա (1282-1317)

1276 թվականին Ֆիլիպի առաջին ամուսնությունից ծնված առաջնեկը՝ Լյուդովիկոսը հանկարծամահ է լինում։ Այն խմբավորումներից մեկը, որը պայքարում էր թագավորի վրա ազդեցություն ունենալու վրա, լուրեր է տարածել, որ նրա կինն իբր ցանկանում էր գահի ճանապարհ հարթել սեփական երեխաների համար։ Լուրը չհաստատվեց, և որոշ ժամանակ անց Պիեռ դե լա Բրոսուն, ով արքունիքում սենեկապետ էր, բռնեցին և մահապատժի ենթարկեցին։ Գործի տարօրինակն այն էր, որ այն բավականին հանկարծակի էր և  դատարանում չէր քննվել։

Ֆիլիպ III-ի կառավարման օրոք Մարիան մեծ ազդեցություն ունեցավ նրա վրա, քանի որ նրա ամուսինը անզոր և թույլ կամք ունեցող անձնավորություն էր, որը հեշտությամբ տրվում էր ներշնչանքներին։ Բայց 1285 թվականին նրա մահից հետո, թագուհին կորցրեց ողջ քաղաքական ազդեցությունը արքունիքում և իրեն նվիրեց երեխաների դաստիարակությանը։ Ֆրանսիայի թագը ժառանգել է նրա տասնյոթամյա խորթ որդին՝ Ֆիլիպը։
Մարիա Բրաբանացին երկար կյանք ապրեց՝ գերազանցելով իր բոլոր երեխաներին։ Նրա դուստր Բլանկան, ով դարձել է Հաբսբուրգի արքայազն Ռուդոլֆի կինը, մահացել է ծննդաբերության ժամանակ 1305 թվականին։ Մարգարեթը, ով դարձավ Անգլիայի թագուհի, ութ տարի ապրեց երջանիկ ամուսնության մեջ և մահացավ ամուսնուց հետո 1317 թվականին։ Լուի դ'Էվրոն, ով առանձնանում էր հանգիստ և բարի բնավորությամբ, փորձում էր հեռու մնալ քաղաքական ինտրիգներից։ Նա մահացել է երկու տարի անց։ Մարիան ականատես է եղել իր հանգուցյալ ամուսնու երկու թոռների՝ Լուիի և Ֆիլիպի գահակալմանը։ Ինքը՝ Մարիան մահացավ 1321 թվականի հունվարի 10-ին վաթսունվեց տարեկան հասակում և հուղարկավորվեց Փարիզի Ֆրանցիսկյան վանքում։

## Մշակույթում
Մարիա Բրաբանտացուն է նվիրված Գի Բրետոնի «Սիրո պատմություն Ֆրանսիայի պատմության մեջ» աշխատության առաջին հատորում զետեղված պատմվածքներից մեկը։

## Ծանոթագրություններ

Կատեգորիա:Ֆրանսիայի թագուհիներ
Կատեգորիա:Ֆրանսիայի թագուհիներ և կայսրուհիներ
What I’ve Done

**«What I’ve Done»,** ամերիկյան Linkin Park խմբի երգը և նրանց երրորդ՝ Minutes to Midnight ստուդիական ալբոմի առաջին սինգլը։ 2007 թվականի ապրիլի 1-ին երգը թողարկվեց ռադիո, ձայնասկավառակը հասանելի դարձավ ապրիլի 30-ին։

2008 թվականի նոյեմբերի 13-ին սինգլը RIAA-ի կողմից արժանացել է բազմապլատինային հավաստագրման։

Խմբի YouTube-ի պաշտոնական ալիքում տեսահոլովակը ներկայումս ունի ավելի քան 550 միլիոն դիտում։

## Երգերի ցանկ

## Դիագրամներ

### Տարեկան դիագրամներ

### Հավաստագրում

## Սաունդթրեք
Այս երգը հանդիսանում է «Տրանսֆորմերներ» ֆիլմի սաունդթրեքը։

## Ծանոթագրություններ

## Արտաքին հղումներ
* Պաշտոնական տեսահոլովակ YouTube-ում
* «What I’ve Done» տեքստի բառերը և թարգմանությունը

Կատեգորիա:2007 երգեր
Կատեգորիա:2007 սինգլներ
Կատեգորիա:Linkin Park-ի երգեր
Կատեգորիա:Երգեր այբբենական կարգով
Իան Էշբի

**Իան Էշբի** (,), ֆուտբոլիստ, «Հալլ Սիթիի» կիսապաշտպան։

## Գործունեություն
Էնդի Դոուսոնն իր գործունեությունն սկսել է Դերբի Կաունտի ֆուտբոլային ակումբում, այնուհետև նա խաղացել է իսլանդական Ռեյկյավիկի «Տրոուտուր» ակումբում, իսկ 1996-2002 թվականներին հանդես է եկել Քեմբրիջ Յունայթեդում։ 2002 թվականի հունիսին նա պայմանագիր է կնքել «Հալլ Սիթիի» հետ։ Նոր ակումբի առաջին խաղում Էշբին հեռացվել է խաղադաշտից, բայց չնայած հուսահատեցնող դեբյուտին, Էշբին շուտով դարձավ Հալ Սիթիի առաջատարն ու ավագը։ 2005-2006 մրցաշրջանում Էշբին ազդրի հատվածում ողնաշարի սկավառակի ծանր վնասվածք է ստացել, բայց երբ վերադարձել է, նրան ջերմորեն ընդունել են թիմի երկրպագուները, որոնք ջերմորեն ողջունել են ավագի վերադարձը։ Այնուամենայնիվ, հաջորդ մրցաշրջանում Էշբին բավականին քննադատության արժանացավ «Հալլի» երկրպագուների կողմից, երբ ակումբը զբաղեցրեց անկման գոտուց ընդամենը երկու հորիզոնականով բարձր։ Բայց հենց հաջորդ մրցաշրջանում Էշբին վերականգնեց «վագրերի» երկրպագուների վստահությունը, երբ ակումբը վերջապես մտավ Պրեմիեր լիգա։Էշբին դարձավ այն 4 խաղացողներից մեկը, ովքեր անցան անգլիական ֆուտբոլի 4 դիվիզիոններով։

## Պարգևներ
* Ֆուտբոլի լիգայի երրորդ դիվիզիոն (IV): Փոխչեմպիոն 1999 թ․, 2004 թ․
* Անգլիայի ֆուտբոլային լիգայի գավաթ։ Փոխչեմպիոն 2002 թ․
* Անգլիայի ֆուտբոլի առաջին լիգա (III): Փոխչեմպիոն 2005 թ․
* Անգլիայի ֆուտբոլային լիգայի առաջնություն (II): Փլեյ-օֆֆ 2008 թ․

## Ծանոթագրություններ

## Արտաքին հղումներ
* Հաշիվը hullcityafc.net կայքում
* Հաշիվը soccerbase.com կայքում 

Կատեգորիա:20-րդ դարի բրիտանացիներ
Կատեգորիա:21-րդ դարի բրիտանացիներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քեմբրիջ Յունայթեդի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Արտեմիո Կրուսի մահ (վեպ)

**«Արտեմիո Կրուսի մահը»** (), մեքսիկացի գրող Կառլոս Ֆուենտեսի վեպը, որը հրատարակվել է 1962 թվականին։ Այս գրքում Կառլոս Ֆուենտեսը ներկայացնում է ժամանակակից Մեքսիկայի դաժան քաղաքական և տնտեսական պատմության ակնարկ։ «Արտեմիո Կրուսի մահը» գրողի ամենանշանակալի ստեղծագործություններից է։ Սա մի անօթևան տղայի՝ երիտասարդ իդեալիստ հեղափոխականի կյանքի պատմություն է, որը դառնում է կապիտալիստական Մեքսիկայի ամենահարուստ և ազդեցիկ մարդկանցից մեկը։

## Սյուժե
«Արտեմիո Կրուսի մահը» էպիկական պատմություն է՝ բազմաթիվ իրադարձություններով և կերպարներով, սակայն գլխավոր հերոսը մահամերձ մուլտիմիլիոնատեր Արտեմիո Կրուսն է, և միակ իրադարձությունը, որի վրա սևեռված է հեղինակի ուշադրությունը, նրա կյանքն է, որը նա հիշում է մինչև մահ։

Վեպի հերոսը մահվան մահճում վերհիշում է իր կյանքի կարևորագույն փուլերը, հատկապես մեքսիկական հեղափոխության ժամանակները։ Այս պայքարից հետո նա աստիճանաբար կորցնում է իր իդեալներն ու միակ կնոջ սերը, ով իսկապես սիրում էր իրեն։ Հետո նա ամուսնանում է հողատիրոջ դստեր հետ և օգտագործում նրա ընտանիքի կապերը հսկայական հարստություն դիզելու համար։ Անարգ, անհնազանդ, սեփական իդեալներին դավաճանող Արտեմիո Կրուզը ներկայացնում է Մեքսիկայի վերջին պատմության պարադոքսները, նրա քաղաքական համակարգը, միջին և բարձր իշխող դասերի սովորությունները։

## Քննադատություն
Վեպը ինքնադիտողական է, քանի որ հերոսը գտնվում է ներհայեցողության մեջ, և միևնույն ժամանակ՝ հետադարձ հայեցողության մեջ, քանի որ գլխավոր հերոսը կարող է միայն հետ նայել, նրան միայն մահն է սպասում։

Հեղինակը պատմվածքը բաժանել է առանձին դրվագների՝ ըստ տարիների և գլուխների բուռն հաջորդականությամբ, որտեղ ամենահեռավոր ամսաթիվը՝ Քրուզի ծննդյան օրը, վերջինն է վեպի մեջ։ Պատմությունը հերթականությամբ ներկայացվում է առաջին, երրորդ և երկրորդ դեմքով. առաջին դեմքին համապատասխանում է Արտեմիոյի հոգեվարքի ժամանակը, երրորդ դեմքով հերոսը հիշում է անցյալի իրադարձությունները, իսկ երկրորդ դեմքով Արտեմիո Կրուզը դիմում է ինքն իրեն իր իսկական անձի անունից՝ դատապարտելով սեփական կյանքը։

## Ծանոթագրություններ

## Արտաքին հղումներ
* Կառլոս Ֆուենտեսը «Արտեմիո Կրուսի մահը» վեպի մասին (անգլ.)
* «Արտեմիո Կրուսի մահը» կամ դրա մասին ստեղծագործությունները գրադարաններում 

Կատեգորիա:1962 գրքեր
Կատեգորիա:1962 վեպեր
Կատեգորիա:Գրքեր այբբենական կարգով
Կատեգորիա:Իսպաներեն վեպեր
Կատեգորիա:Մեքսիկայի պատմություն
Still D.R.E.

«**Still D.R.E.**», ամերիկացի պրոդյուսեր և ռեփեր Dr. Dre-ի ստեղծագործությունը, որը թողարկվել է որպես նրա երկրորդ՝ «2001» կոչվող բազմապլատինե ալբոմի գլխավոր սինգլ։ Երգի սկզբնամասում, կրկներգում և վերջնամասում ձայնագրվել է Սնուփ Դոգը։

## Կազմ
Երգը հնչում է րոպեում 93,4 զարկ տեմպով։ Երեք համարներից յուրաքանչյուրն ունի ամուր տասնվեց «ձող» և ութ տակտ։ Դաշնամուրի հատվածը հնչում է Լա մինորի ստեղնով՝ բարձրացված ձայնով, հետևաբար, երգը չի կարող ճիշտ հնչել ճիշտ լարված գործիքով։

## Տեղեկանք
Սինգլը լայն ժողովրդայնություն է վայելել, ինչի շնորհիվ ալբոմը հասել է բազմապլատինային կարգավիճակի՝ ազդարարելով Դրեի հաղթական վերադարձը հիփ հոփի ասպարեզ։ Դեբյուտային շաբաթում «Still D.R.E.»-ն հայտնվել է «Billboard Hot 100»-ի 93-րդ հորիզոնականում։ Այն առավել լավ դրսևորվել է Մեծ Բրիտանիայում, որտեղ զբաղեցրել է 6-րդ հորիզոնականը։

## Տեսահոլովակ
Երաժշտական տեսահոլովակը նկարահանվել է Հայփ Ուիլյամսի կողմից։ Հիմնականում ներկայացված են Սնուփ Դոգը, Dr. Dre-ն և The D.O.C.-ն, ովքեր վարում են ցածր մեքենա (հղում դեպի «Nuthin' But a «G» Thang» երգի տեսահոլովակին առաջին՝ «The Chronic» ալբոմից)։ Տեսահոլովակում երևում է Էմինեմը՝ ծովափում կանանց հետապնդելիս, Xzibit-ը՝ ցածր մեքենա վարելիս, և այլն։

Տեսահոլովակում նկարահանվել է նաև բասկետբոլիստ Շաքիլ Օ'Նիլը։

## Հորիզոնականներ հիթ շքերթներում

## Ծանոթագրություններ

## Արտաքին հղումներ
* Երգի բառերը MetroLyrics.com կայքում 
*Dr. Dre-ի և Ջիմմի Յովայնի 25 լավագույն երգերը

Կատեգորիա:1995 սինգլներ
Կատեգորիա:1999 սինգլներ
Կատեգորիա:2000 սինգլներ
Կատեգորիա:Բնօրինակում անաղբյուր հոդվածներ
Կատեգորիա:Երգեր այբբենական կարգով
Կատեգորիա:Հիփ հոփ երգեր
Շտատոլ

**Շտատոլ**, էրզյանյան ծիսական մոմ, տեղադրված է փայտե փորագրված աշտանակում։

## Անվանում
«Շտատոլ» բառը էրզյանական լեզվից թարգմանությամբ նշանակում է մոմ։ Մոմերը, որոնք օգտագործվում են ծեսի ժամանակ, նաև անվանում են «էրզյանյան շտատոլ» կամ «նախնիների մոմ»։

«Շտատոլ» բառը կա Վլադիմիր Դալի «Կենդանի վելիկոռուսերենի բացատրական բառարան»-ում։

## Նկարագրություն
Ավանդական շտատոլը ունեցել է 3,5 վերշոկ բարձրություն և 1,5՝ լայնություն։ Բոլոր մոմերը կազմել են շուրջ մեկ ֆունտ։ Պատրույգը պատրաստված է վուշե թելից։ Մոմի մեջտեղում կապված է սրբիչ՝ ասեղնագործ ծայրերով։ Աշտանակը պատրաստված է փայտից և ունի նեղ զամբյուղի կամ տակառի ձև։

Էրզյանյան տոնի ժամանակ պատրաստվում է շատ ավելի մեծ մոմեր, բարձրությունը կարող է հասնել մինչև 2 մետր, տրամագիծը՝ 40 սմ, իսկ քաշը՝ 165 կգ։

## Կիրառում
Շտատոլը կիրառվում է ընտանեական կամ տոհմական աղոթքների ժամանակ, նաև նախաքրիստոնեական ժամանակներում։ Այրվող մոմը խորհրդանշում է կյանքը և կապվում է Համաշխարհային ծառի պատկերի հետ։

Շտատոլի այրումը ուղեկցվում է ժամանակակից ոչ ալգլիախոսության հետևորդների արարողությամբ Մորդովիայում։

## Մշակույթում
«Շտատոլ» անվանումը կրում է Սարանսկի ազգային թատրոնում տեղի ունեցող ֆեստիվալը և ուգրոֆիննական ժողովրդին նվիրված ռուսական մուլտիմեդիայի պրոեկտը Մոսկվայում։

## Ծանոթագրություններ

Կատեգորիա:Էրզիա
Մուստաֆա (անուն)

**Մուստաֆա** (, ), նշանակում է «ընտրյալ» և լայնորեն օգտագործվում է որպես տղամարդկանց անուն մուսուլմանների շրջանում։

## Անվանակիրներ
* Մուստաֆա I՝ Օսմանյան կայսրության սուլթան։
* Մուստաֆա II՝ Օսմանյան կայսրության սուլթան։
* Մուստաֆա III՝ Օսմանյան կայսրության սուլթան։
* Մուստաֆա IV՝ Օսմանյան կայսրության սուլթան։
* Շեխզադե Մուստաֆա (1450-1474)` Մեհմեդ II Նվաճողի որդին։
* Շեհզադե Մուստաֆա (1515-1553)՝ Սուլեյման I-ի որդին։
* Մուստաֆա Ալի՝ Կասիմի կառավարիչ, խան։
* Մուստաֆա (արքայորդի)՝ արքայորդի, Կազանի Ուլու Մուհամեդ խանի որդին։
* Մուստաֆա Չելեբի (1393-1422)՝ Օսմանյան սուլթան Բայազիդ I-ի որդին, որը փորձում էր գահը գրավել Մեհմեդ I-ի և Մուրադ I-ի օրոք։
* Մուստաֆա Բայրաքթար փաշա՝ Օսմանյան պետական գործիչ։
* Մուստաֆա Քեմալ Աթաթուրք (1881-1938)՝ օսմանյան և թուրք բարեփոխիչ, քաղաքական գործիչ, պետական գործիչ և զորահրամանատար, Թուրքիայի Հանրապետական ժողովրդական կուսակցության հիմնադիր և առաջին առաջնորդ, Թուրքիայի Հանրապետության առաջին նախագահ, ժամանակակից թուրքական պետության հիմնադիր։ Ի հավելումն սրա, 1934 թվականի նոյեմբերի 26-ին ընդունվեց «Անուններին տիտղոս կամ կոչում ավելացնելն արգելելու մասին» օրենքը։ Սույն օրենքի համաձայն Մուստաֆա Քեմալը ստացավ Աթաթուրք ազգանունը ()` «թուրքերի հայր»։
* Մուստաֆա Շոկայ (1890-1941)՝ ղազախ հասարակական և քաղաքական գործիչ։
* Մուստաֆա Շուայան (1936-1976)՝ իրանցի հեղափոխական, մարքսիզմի տեսաբան։

## Ազգանուն
* Այզայա Մուստաֆա (ծնվել է 1974 թվականին)՝ ամերիկյան ֆուտբոլի խաղացող, այժմ՝ կինոյի, հեռուստատեսության և հնչեղության դերասան։
* Իբրահիմ Մուստաֆա (1904-1968)՝ եգիպտացի հունահռոմեական ոճի ըմբիշ, հունահռոմեական ոճի օլիմպիական խաղերի չեմպիոն։
* Իվան Կորնեևիչ Մուստաֆա (ծնվել է մոտ 1922 թվականին)՝ խորհրդային շինարար, Սոցիալիստական աշխատանքի հերոս։
* Իսա Մուստաֆա (ծնվել է 1951 թվականին)՝ Ալբանական ծագմամբ Կոսովոյի քաղաքական գործիչ։
* Մասուդ Մուստաֆա (ծնվել է 1977 թվականին)՝ իրանցի ազատ ոճի ըմբիշ, Օլիմպիական խաղերի մրցանակակիր։
* Ֆիրուզ Մուստաֆա (ծնվել է 1952 թվականին)՝ ադրբեջանցի գրող, դրամատուրգ, փիլիսոփա։
* Խավբիր Մուստաֆա (ծնվել է 1993 թվականին)՝ իրանցի ֆուտբոլիստ։

## Ավելին
* Mustapha՝ *[[Քուին|Queen]]* ռոք խմբի 1979 թվականին թողարկած երգ։
* «Մուստաֆա» մրցանակ՝ Իսլամական համագործակցության կազմակերպության անդամ երկրների առաջատար հետազոտողներին և գիտնականներին շնորհվող գիտության և տեխնոլոգիաների բնագավառում։

## Ծանոթագրություններ

Կատեգորիա:Անուններ
Կատեգորիա:Արաբական անուններ
Կատեգորիա:Բնօրինակում անաղբյուր հոդվածներ
Մեծ քառյակ (աուդիտ)

**«Մեծ քառյակ» (****')**,** աշխարհի [[աուդիտ]]որական և [[Խորհրդատու|խորհրդատվական]] [[ծառայություններ]] մատուցող չորս խոշորագույն ընկերությունների ցանցեր․ ''[[Deloitte]]'', ''PricewaterhouseCoopers'', ''[[Ernst & Young]]'' և **'։

## Պատմություն
Ի սկզբանե, խոշորագույն ընկերություններն ութն են եղել, նրանք միասին կոչվել են «**Մեծ ութնյակ**»։ Մեծ ությնակը Մեծ քառյակ է դարձել ընկերությունների միավորման արդյունքում։ Այսպես, 1989 թվականին միավորվել են *«Deloitte, Haskins and Sells»* և *«Touche Ross»* ընկերությունները և դարձել *«Deloitte & Touche»* (ներկայիս «Deloitte»), և *«Ernst & Whinney»* և *«Arthur Andersen»* ընկերությունները միավորվել են «Ernst & Young» ընկերությունում, իսկ1998 թվականին տեղի է ունեցել «Price Waterhouse» և *«Coopers & Lybrand»* ընկերությունների միավորումը «PricewaterhouseCoopers» ընկերությունում։ 2002 թվականին *«Arthur Andersen»* ընկերությունից հաճախորդների զանգվածային արտահոսքից հետո ընկերությունը դադարել է գործունեությունը, և «Մեծ ութնյակ»-ը դարձել է «Մեծ քառյակ»։

2020 թվականի հուլիսին ֆինանսական հաշվետվության գծով Բրիտանական խորհուրդը () Մեծ քառյակի երկրներին հանձնարարել է առանձնացնել աուդիտորական գործունեությունը մնացած բիզնեսից։ Կարգավորողի (ռեգուլյատոր) կարծիքով դա թույլ կտա բարելավել աուդիտի որակը «այն երաշխավորման հաշվին, որ այն մարդիկ, ովքեր աշխատում են աուդիտորական պրակտիկայում, նախ և առաջ կենտրոնանում են որակյալ աուդիտ ապահովելու վրա՝ հանրային շահերից ելնելով»։ Մեծ քառյակի ընկերությունները մինչև 2020 թվականի հոկտեմբերի 23-ը ներկայացրել են վերակազմավորման նախագծերը և պարտավորվել են իրականացնել դրանք մինչև 2024 թվականի հունիսի 30։

## Վիճակագրություն
Ներքևում տրված է Մեծ քառյակի անձնակազմի թիվը և եկամուտը՝ համաձայն վերջին հասանելի տվյալների․

## Ծանոթագրություններ

## Արտաքին հղումներ
*  Deloitte
*  Ernst & Young
*  PricewaterhouseCoopers
*  KPMG
* International Consortium of Investigative Journalists, Big 4 Audit Firms Play Big Role in Offshore Murk
* G8 And Tax Avoidance – Spinwatch Exclusive on the role of the Big Four in lawmaking

Կատեգորիա:Աուդիտ
Կատեգորիա:Ընկերությունների ցանկեր
Կատեգորիա:Հաշվապահություն
Կատեգորիա:Տնտեսություն
Կատեգորիա:Ֆինանսական ծառայությունների ընկերություններ
Կատեգորիա:Ֆինանսներ
Կլինիյա

[200px|աջից|thumb|Տրիկլինիում [Սարագոսայի Անոն փողոցում (մ.թ.ա. 1-ին դար)]]

**Կլինիյա** (**կլինե****,**  բազմոց), կամ լեկտուս՝ հնաոճ կահույքի տեսակ, մահճակալ, որոնց վրա հին հույներն ու հռոմեացիները նստում էին խնջույքների (սիմպոզիումներ և կոնվիվիա), ճաշկերույթների և զրույցների ժամանակ։ Նույնիսկ Հոմերոսի ժամանակ հույները սեղանի շուրջ էին ուտում, իսկ մահճակալն օգտագործվում էր միայն քնելու համար։ Հետագայում սովորույթ դարձավ պառկած ուտել, իսկ դրա հետ մեկտեղ ստեղծվեց կլինե (մահճակալ բարձր հենարանների վրա)` առջևում նստարանով, որը պառկելու համար նախատեսված կահույքի ավելի հարմար տարբերակ էր։ Սովորաբար կլինիյան ուներ հատուկ եզր կամ բարձեր, որոնց վրա կարելի էր հենվել։

## Կառուցվածք
Սովորաբար այն պատրաստվում է փայտից կամ մետաղից։ Հռոմեական մահճակալները պահպանել են կլինիայի հիմնական ձևը, սակայն, այն ավելի շատ զարդարված էր փղոսկրով և կրիայի ոսկրով, ոսկով և արծաթով, իսկ երբեմն ամբողջովին պատրաստված էր բրոնզից կամ արծաթից։ Կլինեն նախատեսված էր եղել երեք կամ հինգ մարդու համար, ավելին, մի քանի մահճակալներ՝ կազմված «П» տառի տեսքով, կազմել են տրիկլինիում։ Նման դասավորվածությունն ավելի հարմար էր խնջույքների համար․ տրիկլինիումի մեջտեղում դրված էր երկար սեղան՝ թեթև խորտիկներով և բանկետների սպասքով։

## Պատկերասրահ

Պատկեր:Symposion scene Staatliche Antikensammlungen 2646.jpg|Սիմպոզիարքը կլինիայի վրա
Պատկեր:Roman - Banquet Couch - Walters 542365.jpg|Հռոմեական մահճակալ, Ուոլթերսի արվեստի թանգարան
Պատկեր:Greek Bedstead with a Table.jpg|Կլինիայի նկարազարդումը Ֆրեդերիկ Լիչֆիլդի գրքից


## Ծանոթագրություններ

## Արտաքին հղումներ
*  Դումբարտոն Օուքսի կոլոկվիում լանդշաֆտային ճարտարապետության պատմության վերաբերյալ

Կատեգորիա:Էտրուսկներ
Կատեգորիա:Կահույք
Կատեգորիա:Հին Հունաստան
Կատեգորիա:Հին Հունաստանի մշակույթ
Կատեգորիա:Հին Հռոմ
Կատեգորիա:Հին հռոմեական մշակույթ
Կատեգորիա:Հնագիտությունն Իտալիայում
Խստագույն խնայողության քաղաքականություն

**Խստագույն խնայողության քաղաքականություն** (նաև՝ **տնտեսման քաղաքականություն**, **խստագույն տնտեսման քաղաքականություն**), երկրի պետական ապարատի վարած բյուջետային քաղաքականության տարատեսակներից մեկը, երբ այդ երկիրն ապրում է ֆինանսատնտեսական ծանր ժամանակներ՝ ճգնաժամ, լճացում, ետընթաց։ Որպես կանոն՝ այդպիսի կուրս վարվում է ի պատասխան տնտեսության մեջ ի հայտ եկած այնպիսի բացասական երևույթների, ինչպես՝ գերարտադրությունը (օրինակ՝ 1980-ական թվականներին Ռումինիայի Սոցիալիստական Հանրապետությունում իրականացված խստագույն տնտեսման քաղաքականությունը), ինչպես նաև վերավարկավորման ճգնաժամը, բյուջեի դեֆիցիտը (պակասուրդը) և/կամ ընթացիկ հաշիվների հետ տարվող օպերացիաների կտրուկ նվազումը (օրինակ՝ 2008 թվականից հետո տեղի ունեցած եվրոպական պարտքային ճգնաժամը)։

Խստագույն խնայողության քաղաքականությունն առաջին հերթին արտահայտվում է բյուջետային ոլորտի աշխատողների աշխատավարձերի ու սոցփաթեթների կրճատմամբ, թոշակների ու սոցիալական կողմնորոշում ունեցող այլ ծրագրերի կրճատմամբ և զուգահեռաբար՝ հարկերի հավաքագրման ծավալների ավելացմամբ։ Ներկայումս վարվող ազատ սպառման տնտեսական համակարգում խստագույն խնայողության քաղաքականությունն իր ամբողջության մեջ համարվում է ճգնաժամային երևույթների դեմ պայքարի ոչ արդյունավետ միջոց, քանի որ երկրի տնտեսությունը փաստացի հասցնում է  մշտական «դեֆլյացիոն պարույրի» վիճակի։ Այդուհանդերձ՝ հաճախ, ելնելով ոչ թե ֆինանսատնտեսական, այլ քաղաքական հաշվարկներից, շարունակում են գործադրել խստագույն խնայողության քաղաքականություն, երբեմն էլ ադպիսի քաղաքականություն է փաթաթվում, պարտադրվում այն երկրներին, որոնք կորցրել են վերահսկողությունն իրենց ֆինանսների նկատմամբ։ Նման դեպքերում մեծամասամբ որպես հիմնավորում նշվում է երկրի բյուջեի պակասուրդը (դեֆիցիտը) նվազեցնելու, ինչպես նաև՝ եվրոպական միասնական արժույթը՝ եվրոն պահպանելու ձգտումը։ Ընդ որում՝ խստագույն խնայողության քաղաքականությունը երբեմն համադրվում է այլ «պատժամիջոցների» հետ. օրինակ՝ անհատական բանկային հաշիվների էքսպրոպրիացիա պետության կողմից (բանկային հաշիվների սառեցում, կապիտալի արտահանման սահմանափակում և այլն, ինչպես տեղի ունեցավ 2012-2013 թվականներին կիպրոսյան ֆինանսական ճգնաժամի ընթացքում)։

Այնպիսի իրավիճակներում, երբ խստագույն խնայողության քաղաքականության ետևում կանգնած են լինում որոշակի քաղաքական շրջանակներ, հնարավոր է դառնում հակակառավարական տրամադրությունների աճը, որոնք հաճախ ուղղված են լինում ոչ միայն քաղաքական գործիչների որոշակի շրջանակի, այլև այն պետությունների դեմ, որոնց ներկայացուցիչներն են այդ գործիչները (օրինակ՝ հակագերմանական տրամադրությունների աճը Հունաստանում և Կիպրոսում)։

## Ծանոթագրություններ

Կատեգորիա:Տնտեսագիտություն
Կատեգորիա:Տնտեսություն
Կատեգորիա:Քաղաքականություն
Ռիչարդ Կանտիլիոն

**Ռիչարդ Կանտիլիոն** (, ), տնտեսագետ, բանկիր և ժողովրդագիր։

## Կենսագրություն
Ռիչարդ Կանտիլիոնը՝ որպես կոմերսանտ (գործարար), աշխատել է Լոնդոնում։ Այնուհետև տեղափոխվել է Փարիզ, որտեղ աշխատել է իր հորեղբոր բանկում։ Հորեղբոր մահից հետո՝ 1717 թվականին բանկն անցել է Ռիչարդին։ Այս ընթացքում Ռիչարդ Կանտիլիոնը հետաքրքրվել է Լոյի համակարգով (մասնավորապես՝ տնտեսական պղպջակներով) և դարձել նրա անդամ։ «Կանտիլիոն» բանկի հաճախորդները՝ որպես երաշխիք, առաջարկում էին Արևմտյան Հնդկաստանի ընկերության բաժնետոմսերը, որոնց գներն այդ ժամանակ բարձրացել էին։ Կանտիլիոնը ընդունել է այդ բաժնետոմսերը, սակայն նա հասկանում էր, որ դրանց գինը մոտակա ժամանակում կընկնի և այդ պատճառով վերավաճառել է բաժնետոմսերն ավելի բարձր գնով, իսկ վերավաճառքից ստացած շահույթը տեղավորել է Ամստերդամի և Լոնդոնի բանկերում։ 1720 թվականին բաժնետոմսերի գնի կտրուկ անկման հետևանքով Ջոն Լոյի ֆինանսական հաստատությունը փլուզվել է։ Կանտիլիոնը հարստացել է։ Միևնույն ժամանակ բանկի հաճախորդները, որոնց երաշխիքները դադարել էին որևէ արժեք ունենալուց, պարտավոր էին մարել իրենց պարտքերը։ Կանտիլիոնը հաղթել է գրեթե բոլոր դատական գործերում։

Կանտիլիոնը շատ է սիրել ճանապարհորդել։ Նա եղել է Արևմտյան Հնդկաստանում, Հեռավոր Արևելքում, Բրազիլիայում և այլուր։

Մահացել է Լոնդոնում՝ սեփական տանը բռնկված հրդեհի ժամանակ (ենթադվել է, որ հրդեհի պատճառը տան սպասավորն էր, ում Կանտիլիոնը ազատել էր աշխատանքից)։

## Ներդրումը տնտեսագիտության մեջ
405x405px|thumb|Կանտիլիոնի «Առևտրի ընդհանուր բնույթի վերաբերյալ էսսեի» տիտղոսաթերթ
Տնտեսագիտության մեջ Կանտիլիոնի հիմնական ներդրումը հանդիսանում է նրա «Էսսե ընդհանրապես առևտի էության մասին» աշխատությունը (**)։ Գիրքը հրատարակվել է ֆրանսերենով, Լոնդում, 1755 թվականին։ Իր «Էսսե»-ում Կանտիլիոնը գրում է հարստության և դրա բաշխման մասին, մանրամասնորեն նկարագրում է բնակչության տեսությունը և փողի շրջանառության մասին տեսությունը, հատկապես կարևորում է ձեռնարկատերերի առաջատար դերը։ Գիրքը զգալի ազդեզություն է ունեցել ֆրանսիացի ֆիզիոկրատների վրա, հատկապես Միրաբոյի, որի *«L'ami des hommes»* շարադրանքը ներկայացնում է Կանտիլիոնի գրքի մեկնաբանությունները։ Ադամ Սմիթը մեջբերում է Կանտիլիոնին, և «Ազգերի հարստության» մեջ կարելի է տեսնել Կանտիլիոնի ազդեցության հստակ հետքերը։

Ընդհանուր առմամբ Կանտիլիոնի քաղաքատնտեսությունը, կարծես կապող օղակ է երկանտիլիզմի, ֆիզիոկրատիայի և Ադամ Սմիթի տեսությունների միջև և իր մեջ ներառում է այս բոլոր ուղղությունների տարրերը։

## Աշխատություններ
* Առևտրի ընդհանուր բնույթի վերաբերյալ էսսե

## Ծանոթագրություններ

## Գրականություն
* 
* 
* 
* 

Կատեգորիա:17-րդ դարի ծնունդներ
Կատեգորիա:Բրիտանացի տնտեսագետներ
Կատեգորիա:Իռլանդացի գիտնականներ
Կատեգորիա:Իռլանդացի գրողներ
Կատեգորիա:Մեծ Բրիտանիա
Կատեգորիա:Տնտեսագետներ
Կատեգորիա:Տնտեսագիտական մտքի պատմություն
Կատեգորիա:Ֆրանսիայի տնտեսական պատմություն
Կատեգորիա:Ֆրանսիացի գործարարներ
Կատեգորիա:Ֆրանսիացի տնտեսագետներ
Սուրբ Նիկիտա եկեղեցի

**Բանյանի Սուրբ Նիկիտա եկեղեցի** (), միջնադարյան ուղղափառ եկեղեցի *Բանյանե* գյուղում, որը գտնվում է *Չուչեր-Սանդևո* և *Գորնյան* գյուղերի միջև (այդ իսկ պատճառով այն հաճախ կոչվում է նաև Չուչերի Սուրբ Նիկիտա եկեղեցի)։ Եկեղեցին և բոլոր գյուղերը գտնվում են Հյուսիսային Մակեդոնիայի *Չուչեր-Սանդևո* համայնքի կազմում։ Ներկայում եկեղեցին պատկանում է Սկոպիեի թեմին, *Օհրիդի* արքեպիսկոպոսությանը։

## Պատմություն
Սուրբ Նիկիտային նվիրված վանքն ու եկեղեցին կառուցվել են Սերբիայի թագավոր Միլուտինի կողմից 1300 թվականին նախորդ եկեղեցու ավերակների վրա։ Վանքը Միլուտինի կողմից նվիրաբերվել է դրանց կառուցումից անմիջապես հետո Աթոս լեռան վրա գտնվող սերբական *Հիլանդար* վանքին։ Սուրբ Նիկիտա եկեղեցին հիմնովին վերանորոգվել է 1484 թվականին։

## Ճարտարապետություն
Բանյանի Սուրբ Նիկիտա եկեղեցին ունի հասարակ խաչաձև հիմք՝ կենտրոնական կամարով պանդանտիֆներով և չորս սյուներով։ Դրսի ձևավորումը պատրաստված է բյուզանդական տիպիկ քարից և կարմիր աղյուսից։ Ամենագեղեցիկ զարդանախշը աբսիդի պատին է։

## Որմնանկարներ
Սուրբ Թեոդորի վահանի ստորագրությունը ցույց է տալիս, որ եկեղեցին նկարել է հայտնի Միքայելը՝ Եվտիքիոսի որդին՝ Միլուտին թագավորի սիրելի պալատական նկարիչը, ով նկարել է նաև նրա շատ այլ եկեղեցիներ (օրինակ Ստարո Նագորիճանեն)։
Որմնանկարները լավ պահպանված են և թվագրվում են մոտ 1324 թվականին, բացառությամբ հայտնի Դիմիտար *Դիչո Զոգրաֆ* Կրստևիչի 19-րդ դարի գմբեթի որմնանկարների։ Նրանց լավ վիճակի պատճառներից մեկն է 1484 թվականի վերակառուցումը, որն իրականացվել է զարմանալիորեն ժամանակակից ձևով մի խմբի կողմից, որը նկարել է Տրեսկավեց վանքի (1483 թվական), Մեծ Մետեորոն վանքի (1483 թվական), եկեղեցու որմնանկարները։ Նկարել են նաև Կաստորիայի Սուրբ Նիկոլայ Հրաշագործի և միանձնուհի Եվպրաքսիայի եկեղեցիների որմնանկարները 1486 թվականին։
Ամենաներքևի հատվածը պարունակում է սրբերի իրական չափի պատկերներ։ Միջին մասում տեսնում ենք Քրիստոսի հրաշքները, իսկ եկեղեցու վերին հատվածներում՝ Չարչարանքի պատկերները։ Գրություններն արված են սերբական հրատարակության հունարեն և եկեղեցական սլավոնական լեզուներով։

## Սրբապատկեր
Եկեղեցու սրբապատկերը 1846-1847 թվականներին նկարել է *Դիչո Զոգրաֆը*։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Հյուսիսային Մակեդոնիայի եկեղեցիներ
Ռոզա Լին

**Ռոզա Կոստանդյան** (), հայտնի է բեմական **Ռոզա Լին** անվամբ, հայ երգչուհի, երգերի հեղինակ, երաժշտական պրոդյուսեր։ «Snap» երգով ներկայացրել է Հայաստանը Թուրինում՝ Եվրատեսիլ 2022 երգի մրցույթում։

## Մանկություն
Ռոզան ծնվել և մեծացել է Վանաձորում։ Դաշնամուր սկսել է նվագել վեց տարեկանում։ 2013 թվականին «Գիտեմ» երգով մասնակցել է Հայաստանի՝ Մանկական Եվրատեսիլ երգի մրցույթի ներկայացուցչի ընտրության փուլին։ 2018 թվականին նա մեկ տարի ապրել է ԱՄՆ-ում՝ որպես փոխանակման ուսանող ԱՄՆ կառավարության կողմից ֆինանսավորվող Future Leaders Exchange Program-ում (FLEX), բնակվելով Վիսկոնսին նահանգում։

## Երաժշտական գործունեություն
### 2020 — ներկա ժամանակներ. սկիզբ և Եվրատեսիլ
Լինը սկսել է իր մասնագիտական երաժշտական կարիերան՝ համագործակցելով ամերիկյան Nvak Collective ձայնագրման լեյբլի հետ, որը հիմնել է հայ-ամերիկյան երգչուհի և երգերի հեղինակ Թամար Կապրելյանը։ 2021 թվականի սեպտեմբերին Լինը թողարկել է իր դեբյուտային «King» սինգլը՝ ամերիկացի երգչուհի Kiiara-ի հետ համագործակցությամբ։

Մարտի 11-ին Հայաստանի հանրային հեռուստաընկերությունը պաշտոնապես Ռոզային հայտարարեց է Եվրատեսիլ 2022 երգր մրցույթում Հայաստանի ներկայացուցիչ։ «Snap» անվանումով նրա երգը տեսահոլովակի հետ միասին թողարկվել է մարտի 19-ին։ Երգը գրել են Լինը, Թամար Կապրելյանը, Լարզ Պրինցիպատոն, Ջերեմի Դյուսուլետը, Էլլի Կրիստալը և Քորթնի Հարելը։ Ռոզան «Snap» երգը կատարել է մայիսի 10-ին՝ մրցույթի առաջին կիսաեզրափակչի ժամանակ։

Մրցույթից հետո «Snap»-ը վիրուսային է դարձել TikTok-ում և հայտնվել է բազմաթիվ երկրների ազգային հիթ-շքերթներում։ 2022 թվականի օգոստոսին նա պայմանագիր է կնքել «Columbia Records»-ի հետ։

2022 թվականին Ռոզա Լինը հայտարարել է հաջորդ տարում Հյուսիսային Ամերիկայում անցկացվելիք համերգային տուրի մասին բրիտանացի փոփ կատարող Էդ Շիրանի հետ։ 
Նույն տարվա հոկտեմբերին երգչուհին համատեղ տեսահոլովակ է թողարկել «Եվրատեսիլ-2019»-ի հաղթող Դունկան Լոուրենսի հետ WDIA (Would Do It Again) երգով։

Հոկտեմբերի 31-ին նա կատարեց իր դեբյուտը ԱՄՆ հեռուստատեսությամբ The Late Late Show with James Corden-ում, որտեղ նա կատարեց «Snap»-ը երաժիշտների մշակմամբ՝ օգտագործելով հայկական ավանդական գործիքները։ Դեկտեմբերի 11-ին Երևանում կայացած «Մանկական Եվրատեսիլ 2022» երգի մրցույթի համար Լինն «Snap»-ը կատարեց որպես ինտերվալային կատարում։ Նա նաև գրել է մրցույթի ընդհանուր երգը՝ «Spin the Magic»-ը, որը կատարել է Մալենան։ Նրա դեբյուտային EP-ն՝ Lay Your Hands Upon My Heart, թողարկվել է 2023 թվականի հունիսի 22-ին։

## Սկավառակագրություն
### EP-ներ
*Lay Your Hands Upon My Heart (2023)

### Սինգլներ
*«Գիտեմ» (2013)
*«King» (Kiiara-ի հետ) (2021)
*«Snap» (2022)
*«WDIA (Would Do It Again)» (Դունկան Լոուրենսի հետ) (2022)
*«Never Be Mine» (2023)
*«Hallelujah» (2023)
*«Universe» (2024)
*«One Cry» (Galantis-ի հետ) (2024)
*«Where Do I Go» (Vianney-ի հետ) (2024)
*«Out Here Looking» (Գարի Բարլոուի հետ) (2025)
*«Hot Chocolate (Warmer with You)» (2025)

## Ծանոթագրություններ

## Արտաքին հղումներ
* Ռոզա Լինը *Eurovision.tv-ում*

Կատեգորիա:Բեմական կեղծանուններ
Կատեգորիա:Եվրատեսիլ երգի 2022 մրցույթի մասնակիցներ
Կատեգորիա:Երաժշտական պրոդյուսերներ
Կատեգորիա:Հայ երաժիշտներ
Կատեգորիա:Հայ երգչուհիներ
Կատեգորիա:Հայ կիթառահարներ
Կատեգորիա:Հայաստանի մասնակիցները Եվրատեսիլ երգի մրցույթում
Տիգրան Կազազյան

thumb|Տիգրան Կազազյան
**Տիգրան Կազազյան** (), ֆրանսահայ կոմպոզիտոր, ուդ նվագող և երաժիշտ։

## Կենսագրություն
Ծնվել է 1987 թվականի ապրիլի 9-ին Կահիրեում (Եգիպտոս), կոմպոզիտոր և ուդ նվագող Ժորժ Կազազյանի և պատմաբան Անն Լը Գալ-Կազազյանի ընտանիքում։ Կրթությունը  ստացել է Կահիրեի Ամերիկյան Համալսարանում։ 19 տարեկանում մեկնել է Կահիրեից՝ սովորելու Մոնրեալի Կոնկորդիա Համալսարանում, որտեղ  ստացել է քաղաքագիտության և կառավարման աստիճան։ 5-ից 17 տարեկանում  Եգիպտոսում և Ֆրանսիայում խաղացել է բարձրակարգ թենիս։

2012 թվականին տեղափոխվել է Հայաստան՝ սովորելու Երևանի Կոմիտասի անվան պետական Կոնսերվատորիայում։

2016 թվականին հոր՝ Ժորժ Կազազյանի հետ միասին, Հայաստանի մշակույթի նախարարության հրավերով ստեղծեց Նուռ նախագիծը։

Տիգրան և Ժորժ Կազազյանները համագործակցել են՝ 2017 թվականին մասնակցելով մի շարք համերգների, այդ թվում՝ Եգիպտոսի Կահիրեի օպերային թատրոնում։

2018 թվականին Տիգրան Կազազյանը ստեղծեց Կազազյան Տրիոն՝ դուդուկահար,   Songlines Music Awards 2022-ի լավագույն կատարող անվանակարգում առաջադրված արտիստ Արսեն Պետրոսյանի և հարվածային գործիքներ նվագող Էդուարդ Հարությունյանի հետ, ով նախկինում աշխատել է Cirque du Soleil-ի, ինչպես նաև հայկական Time Report խմբի հետ։

2021 թվականին Տիգրան Կազազյանի Cairo Nights ալբոմը հրատարակվել է Green United Music-ի կողմից։ Նույն թվականին նրա երաժշտությունը հնչել է նաև վավերագրական ֆիլմերում, այդ թվում՝ 1915 թ. Le Génocide des chrétiens en Turquie – France 2 (Chretiens D'Orient) – Ապրիլ 2021, Բեյրութ, 2 mois après le drame : France : 2 - նոյեմբեր 2020, և հաղորդվել է RTS շվեյցարական ռադիոյով։

## Ծանոթագրություններ

## Արտաքին հղումներ
*Տիգրան Կազազյան. Բաց մտքով ընդունել աշխարհի մշակույթները

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Ֆրանսահայ կոմպոզիտորներ
Կատեգորիա:Ֆրանսիացի երգահաններ